als_Latn dik_Latn sag_Latn
Tekniku i skuadrës korçare kërkon të ulë presionin ndaj skuadrës së tij, pasi një hap fals do ta largonte edhe më shumë nga lufta për kreun e klasifikimit
Jeton Selimi
“Skënderbeu-Kukësi nuk është një ndeshje titulli”. Është kjo kryefjala e konferencës për media të trajnerit Mirel Josa në prag të ndeshjes mes kampionëve dhe nënkampionëve të vendit.
Tekniku i skuadrës korçare 4 herë radjhazi kampione në 4 vitet e fundit dhe 5 gjithsej në histori, kërkon të ulë presionin ndaj skuadrës së tij, pasi një hap i gabuar do ta largonte edhe më shumë nga lufta për kreun e klasifikimit.
“Nuk është një ndeshje titulli. Titulli do të vazhdojë të luhet deri në fund të kampionatit. Për mua është thjesht një ndeshje prestigji dhe autoriteti për lojtarët dhe skuadrat”.
Polemikat në distancë që ka shkaktuar çështja “Olajinka” i interesojnë pak trajnerit të kampionëve, i cili e fokuson vëmendjen te skuadra e tij dhe sfida e fundit e javës së 23-të.
“Deklaratat mes dy klubeve gjatë ditëve të fundit nuk do të ndikojnë te futbollistët e mi. Ajo që kanë thënë dy presidentët mbetet një problem mes tyre. Kukësi është tre pikë para nesh dhe është rival për titullin.
Problemet jashtë fushe janë të presidentit Adrian Takaj dhe Safet Gjici. Jemi ne aktorët që luajmë në fushë dhe jemi ne ata që do të japim rezultatin e ndeshjes”.
Në fund, Josa shmanget të japë një përgjigje për kundërshtarin, duke theksuar se janë lojtarët e skuadrës së tij ata që i interesojnë më shumë.
“Kukësi është një skuadër me pikë të forta dhe të dobëta, por nuk i trembemi kundërshtarit sepse futbollistët duhet të më përgjigjen vetëm mua dhe unë jam i kënaqur me ta.
Nëse kam futbollistët e mi në rregull atëherë të gjitha gjërat janë në rregull. Nuk më pëlqen të merrem me skuadrat e tjera”.
Ndeshja ia nis prej orës 18:00 vendore (12:00 në Nju Jork) në stadiumin e Korçës.
Java 23/ 22-23 shkurt 2015
KF Laçi-KF Tirana 3:0
KF Elbasani-Flamurtari Vlorë 0:1
Partizani Tiranë-Teuta Durrës 2:1
Vllaznia Shkodër-Apolonia Fier 2:0
Skënderbeu Korçë-KS Kukësi 18:00
Kukësi i prin tabelës me 47 bashkë me Tiranën. Skënderbeu dhe Partizani kanë nga 44 pikë. Laçi ka 38, Flamurtari 34, Vllaznia 26, Teuta 19, Elbasani 12 dhe Apolonia 9 pikë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn fur_Latn fin_Latn als_Latn